Document ID: 31992R2145

31992R2145
L 214/20
JURNALUL OFÍCIAL AL UNIUNII EUROPENE
REGULAMENTUL (CEE) NR. 2145/92 AL COMISIEI
din 29 iulie 1992
privind redefinirea zonelor de destinație pentru restituirile la export, taxele de export și anumite licențe de export pentru cereale și orez
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2727/75 al Consiliului din 29 octombrie 1975 privind organizarea comună a piețelor în sectorul cerealelor (1), modificat ultima dată de Regulamentul (CEE) nr. 1738/92 (2), în special articolul 16 alineatul (6),
având în vedere Regulamentul (CEE) nr. 1418/76 al Consiliului din 21 iunie 1976 privind organizarea comună a piețelor în sectorul orezului (3), modificat ultima dată de Regulamentul (CEE) nr. 674/92 (4), în special articolul 17 alineatul (6),
întrucât Regulamentul (CEE) nr. 1124/77 al Comisiei (5), modificat ultima dată de Regulamentul (CEE) nr. 3049/89 (6), a definit zonele de destinație care urmează să fie utilizate pentru stabilirea restituirilor la export și a taxelor pentru cereale și orez;
întrucât schimbările politice din blocul de răsărit, și anume destrămarea Uniunii Sovietice și a Iugoslaviei și apariția noilor state independente, necesită actualizarea zonelor de destinație stabilite în anexa la Regulamentul (CEE) nr. 1124/77; întrucât în anexa respectivă Uniunea Sovietică și Iugoslavia ar trebui înlocuite cu țările formate după destrămarea lor; întrucât ar trebui să se folosească această ocazie pentru a se regrupa și țările din zonele I, II, III și VIII;
întrucât, din considerente legate de claritate, Regulamentul (CEE) nr. 1124/77 ar trebui abrogat, iar dispozițiile sale ar trebui preluate de prezentul regulament;
întrucât măsurile prevăzute de prezentul regulament sunt în conformitate cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Zonele de destinație care urmează să fie utilizate pentru stabilirea restituirilor și taxelor la export diferențiate pentru produsele enumerate în articolul 1 literele (a), (b) și (c) din Regulamentul (CEE) nr. 2727/75 și articolul 1 literele (a) și (b) din Regulamentul (CEE) nr. 1418/76 sunt delimitate în anexa la prezentul regulament.
Regulamentul (CEE) nr. 1124/77 se abrogă.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Se aplică de la 1 august 1992.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 iulie 1992.

Labels: 3
17